Uma Bhatt

Si Uma Bhatt (namundag 1952) sarong iskolar sa India, parasurat, asin kagtogdas kan sarong magasin para sa mga babae. Siya ayon sa mga isyu politikal sa saiyang ginikanan na estado kan Uttaarkhand.

 Edukasyon 
Siya nakakua nin MA asin PhD sa  Unibersidad kan Agra. 

 Magasin 
Kan 1990, siya an nagtogdas kan magasin na Uttara na boot "nakasentro sa kababayihan". 

Kaiba sa naipublikar kan magasin an mga tula asin osipon na manungod sa sosyal na isyu sa Uttarakhand, asin pigtatampok an mga istorya kan "ordinaryong" kababayihan na inangat an mga tradisyonal na pinagbabawal.   

Mantang si Bhatt an sinasabing nanginotan sa proyekto, kaiba niya ang maga kagtogdas na sina Kamla Pant, Basanti Pathak, asin Sheela Rajwar. 

 Politika 
Kan mga 1980, si Bhatt nagsurat nin anom-na-pahinang artikulo para sa feministang magasin na Manushi manongod sa "Kampanya Laban sa Arak sa Uttarakhand": sarong kampanya manungod sa mga babayi na makusog  an pagmati sa negatibong epekto kan alkohol sa badyet kan pamilya asin kaligtasan kan mga babayi. 

An mga babayi sa popular na kampanyang ini inenkaminar kan dekada 1990 tanganing suportaran an kampanya na maging suway sa Uttar Pradesh, na kan 2000 nagbunga nin sarong independiyenteng Uttarakhand.

Si Bhatt nagsasabi na sinda pigtraydoran kan mga lalaking politiko na nagpanuga manungod sa manlain-lain na isyu nin mga kababayihan alagad binawi sana.

Tinuyaw niya man an mga lalaki na nagsasabi na magtabang an mga kababayihan sa kampanya sa independensiya hasta dae makisali sa politika pagnakatugdas na nin bagong estado.Telegraph of India, 4 Feb 2002

 An mga Lenggwahe kan Uttarakhand 
Si Dr. Uma Bhatt sarong linggwista sa Kagawaran nin Hindi sa Unibersidad kan Kumaon, Nainital, na may espesyalistang kaaraman sa mga tataramon na Himilayan. 

Siya man saro sa nag-edit kan An mga Lenggwahe kan Uttarakhand bilang parte kan Lingguwistikong Survey kan India. 

Ini sarong serye sa pag-aadal kan mga presenteng sagkod naghihingagdan na tataramon sa India.  An serye "pinapahiling an panganga-ipo na mahiling an mga tataramon kan mga katutubo, mga minoriyang komunidad, asin an mga marginalised."  List of PLSI volumes 

An saiyang kapwa editor sa proyektong ini iyo si Shekhar Pattak, sarong historyador, na agom niya.List of PLSI volumes

Sinda man nagsurat nin sarong libro manungod sa ika-19 siglo na eksplorador na si Nain Singh.Pundit Nain Singh Rawat (1830-1895): Life, Explorations and Writings, 2007

 Mga Toltolan 

Kategorya:Pag-aadal sa Himalayan
Kategorya:Mga babaying iskolar
Kategorya:Mga babaying iskolar kan Uttarakhand
Kategorya:Mga Babaying Indian
Kategorya:Mga babaying parasurat sa Uttarakhand
Kategorya:Mga Parasurat sa Uttarakhand
Kategorya:Mga babaying Editor
Kategorya:Mga babaying editor sa India
Kategorya:Mga 1952 na kamundagan